Mo kirkeruin

Mo kirkeruin er ruinen etter en steinkirke på vestsiden av Slidrefjorden i Vestre Slidre kommune i Oppland. Ruinen ligger syd for Einangsundet og er levningene etter den antatt minste frittstående middelalderkirke av stein i Norge. Kirken ble bygget ca. 1215 Mo kirkeruin åpnet etter konservering, og var antakeligvis ute av bruk etter reformasjonen. Kirken omtales i 1750 av sokneprest Herman Ruge som i ruiner.

Grunnplanet av kirken består av et rektangulært skip som måler 6 x 5,8 meter innvendig, mens koret, som er smalere og rett avkuttet måler 3,5 x 3 meter innvendig. Utvendig måler kirken totalt 12 meter i lengde, og murlivet er ca. 1 meter tykt. 

Ruinene ble utgravd og restaurert i perioden 1972–1977 som et samarbeidsprosjekt mellom Riksantikvaren og Vestre Slidre ungdomsskole. Lærer Jahn Børe Jahnsen var primus motor for arbeidet, og lokalhistoriegruppa ved skolen vant en nasjonal konkurranse i 1975 basert på restaureringen.

 Referanser 

 Eksterne lenker 

 Vestre Slide kirkelige fellesråd
 Vestre Slidre kommune

 Riksantikvarens faktaark om Mo kirkeruin
 Opplandsarkivet

Kategori:Kulturminner i Vestre Slidre
Kategori:Tidligere kirker i Innlandet
Kategori:Religiøse byggverk fra 1200-tallet
Kategori:Kirkeruiner i Norge
Kategori:Kirker i Vestre Slidre
Kategori:1200-tallet i Norge